Սիրինդա Ֆոքս

**Սիրինդա Ֆոքս** (ծնված որպես **Քեթլին Վիկտորիա Հետզեկյան,** ) ամերիկացի դերասանուհի, մոդել և հրապարակախոս։ Ֆոքսը առավել հայտնի է որպես Ուորհոլի «սուպերսթար»՝ հանդես գալով *«Andy Warhol’s Pork»* (1971) ներկայացման մեջ և *«Andy Warhol’s Bad»* (1977) ֆիլմում։ Ֆոքսը նաև ոգեշնչման աղբյուր էր գլեմ ռոք երաժիշտ Դեյվիդ Բոուիի *«The Jean Genie»* երգի համար։ Ամուսնացած էր «New York Dolls» պրոտո-փանկ խմբի Դեյվիդ Յոհանսենի և «Aerosmith» հարդ ռոք խմբի Սթիվեն Թայլերի հետ։ Ֆոքսի դուստրը մոդել և դերասանուհի Միա Թայլերն է։

## Վաղ կյանք
Սիրինդա Ֆոքսը ծնվել է որպես Քեթլին Վիկտորիա Հետզեկյան՝ Սանտա Մոնիկայում՝ հայկական ընտանիքում: մՄեծացել է որպես բանակային չարաճճի երեխա՝ բռնության ենթարկված ընտանիքում: Որպես միակ երեխա՝ ապրել է Ֆիլիպիններում գտնվող ռազմաբազայում իր ծնողների հետ, նախքան ընտանիքի տեղափոխվելը Օկլահոմա նահանգի Ալտուս քաղաք։ 

Դեռահաս տարիքում Ֆոքսը մոտոցիկլետավարների խմբի հետ մեկնել է Տեխաս, որտեղ վիրավորվել է հրաձգության ժամանակ։ Երբ վերադարձել է Օկլահոմա, հարցրել է մորը, թե կարո՞ղ է տեղափոխվել Նյու Յորք, և ծնողները տվել են ավտոբուսի տոմսի արժեքը։

## Կարիերա
Նյու Յորք ժամանելուց հետո առաջին ամսվա ընթացքում սկսեցլ է աշխատել արվեստի գործերի վաճառող Սեմ Գրինի մոտ։ Ֆոքսը փոխել է իր անունը՝ դարձնելով Սիրինդա Ֆոքս, դարձել է շիկահեր և ունեցել է ընկեր, որը կարում էր նրա համար 1950-ականների ոճի զգեստներ։ 

Ֆոքսը սկսել է հաճախել *Max’s Kansas City*-ը՝ Մանհեթենում հայտնի գիշերային ակումբ, և շուտով դարձել է փոփ արվեստագետ Էնդի Ուորհոլի շրջապատի անդամ։ Ֆոքսը դեր է ստացել Ուորհոլի ներկայացման մեջ՝ *«Andy Warhol’s Pork»-ում*։ Ներկայացումը առաջին անգամ բեմադրվել է 1971 թվականի մայիսին՝ երկու շաբաթով La MaMa Experimental Theatre-ում՝ Նյու Յորք քաղաքում, իսկ հետո տեղափոխվել է Լոնդոնի Roundhouse թատրոն, որտեղ ցուցադրվել է վեց շաբաթ՝ 1971 թվականի օգոստոսին։

Ֆոքսը դարձել է Ուորհոլի ստեղծագործողների սիրելիներից մեկը։ 1972 թվականին Life ամսագրում Ֆոքսի վինտաժ ոճի համար նրա աշխատանքները զբաղեցրել են մեկ էջ։ Իր հուշագրությունում Արթուր Քեյնը Ֆոքսին բնութագրել է որպես «պայծառ և շատ գրավիչ» և նաև «աշխույժ», քանի որ «Ֆոքսը իր սեփական ստեղծագործության բուն կերպարն էր»։

Անգլիացի երաժիշտ Դեյվիդ Բոուին և նրա կինը՝ Անժելա Բոուին, ոգեշնչվել են Ֆոքսով, երբ նրանք ժամանել են Նյու Յորք՝ իրենց առաջին ամերիկյան շրջագայությունը սկսելու համար։ Թոնի Դեֆրիսի ղեկավարությամբ որպես MainMan-ի հրապարակախոս աշխատելիս Ֆոքսը նկարահանվել է Բոուիի 1972 թվականի «The Jean Genie» սինգլի տեսահոլովակում։ Բոուին ցանկացել էր, որ տեսահոլովակում Զիգիին պատկերվեր որպես «Հոլիվուդյան փողոցային առնետ»՝ «Մերիլին ապրանքանիշի զուգընկերոջ» հետ։ Սա հանգեցրել է Ֆոքսի ընտրությանը, և Նյու Յորքից թռել է Սան Ֆրանցիսկո՝ հատուկ նկարահանումների համար։ Բոուին երգի մասին ասել է. «Ես այն գրել եմ նրա բնակարանում զվարճանալու համար։ Սեքսուալ աղջիկ»։ Ֆոքսն իր հուշագրությունում գրել է, որ Բոուին իրեն ասել է. «Ես ուզում եմ քեզ համար երգ գրել։ Ի՞նչ ես ուզում», որին Ֆոքսը պատասխանել է. «ինչ-որ բան, ինչպես Yardbirds-ը»։ 

1975 թվականին Ֆոքսը հարցազրույց է վերցրել երաժիշտ Ռիք Դերինգերից և նրա կնոջից՝ Լիզ Դերինգերից, Ուորհոլի ամսագրի համար։

Ֆոքսը հանդես է եկել Ուորհոլի արտադրած *«Andy Warhol’s Bad»* (1977) ֆիլմում, որը ղեկավարել է Ջեդ Ջոնսոնը։

1997 թվականին հրատարակվել է Ֆոքսի հուշագրությունը՝ «Dream On: Livin' on the Edge with Steven Tyler and Aerosmith»-ը, որը համահեղինակել է Դենի Ֆիլդսը։ Գրքի հրատարակումից կարճ ժամանակ անց Ֆոքսը հայտարարել է, որ «Dream On» գրքի փափուկ կազմով հրատարակությունը ներառելու է իր նախկին ամուսնու՝ Սթիվեն Թայլերի մերկ լուսանկարները, սակայն Թայլերը 1999 թվականին շահել է դատական գործընթացը՝ թույլ չտալով Ֆոքսին հրապարակել լուսանկարները։ 2000 թվականին գործարկել է մի կայք, որտեղ վաճառել էր Թայլերի մերկ լուսանկարները, սակայն կայքը տարվա վերջին փակվել է։

## Անձնական կյանք
Ֆոքսը սիրավեպ է ունեցել երաժիշտ Դեյվիդ Բոուիի հետ 1970-ականների սկզբին։ Հետագա տարիներին Ֆոքսը պահպանել է Բոուիի հանդեպ համակրանքը՝ նրան անվանելով «հիանալի սիրեկան» և նշելով, որ «իրոք գնահատում է նրա հետ անցկացրած ժամանակը»։

Ֆոքսը հարաբերություններ է ունեցել The Stooges խմբի կիթառահար Ջեյմս Ուիլյամսոնի հետ, երբ ապրում էր Հոլիվուդում։

Ֆոքսը Նյու Յորքի Մաքս Կանզաս Սիթիի հետևի սենյակում հանդիպել է «New York Dolls» խմբի վոկալիստ Դեյվիդ Յոհանսենին։ Նրանք սկսել են հանդիպել և ապա ամուսնացել են 1977 թվականին։

Յոհանսենի հետ մեկ տարուց էլ քիչ ամուսնությունից հետո Ֆոքսը սկսել է հանդիպել Aerosmith խմբի առաջատար Սթիվեն Թայլերի հետ։ 1978 թվականին Ֆոքսը և Թայլերն ամուսնացել են և ունեցել են դուստր՝ Միան։ Զույգը բաժանվել է 1987 թվականին։

Երբ Ֆոքսը հետագա տարիներին հիվանդացել է, Թայլերը համաձայնվել է Գրեմերսի Պարկ հյուրանոցում Ֆոքսի սենյակի համար վճարել, որտեղ էլ 2002 թվականի օգոստոսի 28-ին ամուսնացել է երաժիշտ Քեյթ Վայի հետ։

## Հիվանդություն և մահ
2001 թվականին Ֆոքսը թեթև կաթված է ստացել։ Ստացել էր Medicaid և սննդի կտրոններ, բայց չի ունեցել բնակարան կամ ապրելու տեղ։ Մայրա Ֆրիդմանը բարեգործական միջոցառում է կազմակերպել CBGB-ում՝ Ֆոքսի համար գումար հավաքելու համար։ Նախկին ամուսինը՝ Սթիվեն Թայլերը, որը նաև վճարում էր նրա հիվանդանոցային հաշիվները, բարեգործական կազմակերպությանը նվիրաբերել է Aerosmith խմբի ստորագրված կիթառ, որը վաճառվել է 5000 դոլարով։ Ֆոքսի նախկին սիրեցյալ Դեյվիդ Բոուին նույնպես ակուստիկ կիթառ է նվիրել։ 

Ֆոքսը մահացել է 50 տարեկան հասակում՝ անվիրահատելի ուղեղի ուռուցքից՝ 2002 թվականի սեպտեմբերի 7-ին։

## Ծանոթագրություններ

## Արտաքին հղումներ
* 
* Mary Anne Christiano.  Interview *[[Punk (magazine)|Punk]]* magazine.

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի դերասանուհիներ
Կատեգորիա:ԱՄՆ
Կատեգորիա:Ամերիկահայեր
Կատեգորիա:Ամերիկացի դերասաններ
Կատեգորիա:Ամերիկացի դերասանուհիներ
Կատեգորիա:Ամերիկացի կին գրողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Կատեգորիա:Դերասաններ
Կատեգորիա:Դերասանուհիներ Կալիֆոռնիայից
Կատեգորիա:Դերասանուհիներ այբբենական կարգով
Կատեգորիա:Կին
Կատեգորիա:Ֆոտոմոդելներ